Tiller Idrettslag

Tiller Idrettslag (stiftet 15. januar 1916) er et norsk idrettslag fra Tiller i Trondheim, og holder til i byregionen Heimdal, som ligger sør for Trondheim.

Idrettslaget organiserer følgende idretter:
 Fotball
 Håndball
 Ishockey
 Skyting
 Ski
 Idrettsskole
 Trim
Tiller Idrettslag har rundt 1000 medlemmer organisert i de forskjellige avdelingene. Hver avdeling har sitt eget styre. 

Seniorlaget rykket høsten 2010 opp til 2. divisjon da de slo Stjørdals-blink 6-4 over to kamper. Bortekampen endte 4-2, mens hjemmekampen på Tonstad kunstgress endte 2-2.

I 2013 besluttet årsmøtet i Tiller idrettslag å skille ut A-laget i fotball til den nye satsningsklubben Rødde FK. Dermed ble plassen i 3. divisjon gitt til den nye klubben fra Melhus sammen med juniorlaget. 

Dog var ikke alle fornøyde med avgjørelsen. En del av spillerne ble igjen og fortsatte samme år med å ta over det daværende tredjelaget i 6. divisjon. Resten er en solskinnshistorie. Det ble et umiddelbart opprykk til 5. divisjon slik at de starten den nye sesongen som et A-lag i 2014 på nivå seks. 

Også i 2014 ble det opprykk for det fremadstormende laget fra Tillerbyen. Med 120 tilskuere i snitt på hjemmekampene på Tonstad kunstgress og en spillerstall bestående av nærmest bare Tiller-gutter, rykket de opp til 4. divisjon foran 2015-sesongen - kun én divisjon unna den plassen klubben ga fra seg halvannet år tidligere. 

Tiller IL har også i dag et lag i eliteserien i futsal.

 Tabellen 

 Se også 
 Tillerbyen Fotballklubb (2013–2019)

Eksterne lenker

 Tiller fotball

Kategori:Idrettslag i Trondheim
Kategori:Ishockeyklubber i Norge
Kategori:Idrettslag etablert i 1916 i Norge
Kategori:Fotballag i Trondheim
Kategori:Fotballag etablert i 1916
Kategori:Tiller
Kategori:Skøyteklubber i Trondheim
Kategori:Artikler i skøytesportprosjektet
Kategori:Sport i Norge i 1916